**a) A dráma betiltásai:**

Katona József az 1814-es sikertelen pályázata után hozzáfogott műve kijavításához, mit másfél év alatt befejezett, majd 1819-ben elő akarta adatni a székesfehérvári színtársulattal, mely a fővárosban játszott s Kisfaludy Károly darabjaival nagy tetszést aratott; de a cenzúra betiltotta, mivel "Bánk nagysága meghomályosítja a királyi házat". 1848-ig legkedveltebb darabja volt a magyar színházaknak, a színészek is nagyon szerették játszani. A forradalom után viszont ismét betiltották, csak 1857 óta adják újra. Tehát Katona József drámájának színpadi története során összesen kétszer tiltották be.

**b) Cenzori jelentés:**

Tisztelt vezetőség!

Katona József drámája több szempontból is hibás. A népet olyan cselekedetekre buzdítja, melyre alap esetben nem is gondolnának. Az alább olvasható indokok miatt javaslom a Bánk bán mielőbbi betiltását:

**Egyház veszedelme:**
„Szentségtörő. Meggyilkolom ott előtte a bíboros gazembert” – kijelentésével Katona József az egyház ellen fordítja az olvasót.

**Királyi szembeszállás:**
Egyértelműen detronizációra buzdít ez az idézet: „Öcsém! - az Isten nem segít soha felkent királyok ellen!” Ráadásul a műben Bánk karaktere elhomályosítja a király személyét, amivel azt tükrözi a nép felé, hogy bárkinek sikerülhet túlnőni az uralkodót.

**Külső irányítás:**
A merániak (németek) beleszóltak az állam ügyeibe. Gertrudis és udvara töltötték be a fontos állami tisztségeket. Gertrudisból sugárzik a hatalomvágy, ami jól látszik ezen kijelentésében: „önmagunknak az *lehetni*, aminek *szeretjük*; és másnak *parancsolhatni, lennie az*, aminek *kell lenni”.*

Mindenesetre kérném, a törvény határozott nevében, hogy eme drámát azonnali hatállyal tiltsák be, amennyiben nem szeretnének az ország nevén csorbát ejteni.